text: Formació per a ginecòlegs i comadrones sobre les bactèries - Diari de Girona
  Formació per a ginecòlegs i comadrones sobre les bactèries
  L'Hospital Universitari Doctor Josep Trueta acull avui una sessió formativa per a ginecòlegs i comadrones sobre el paper de les bactèries durant l'embaràs i el part. La formació -programada per a la 1 del migdia- anirà a càrrec de dos investigadors de la microbiota intestinal i patologies associades, Xavi Cañellas i Jesús Sanchís.
  A la sessió es parlarà del traspàs de bacteris entre mare i fill durant l'embaràs, de manera que la salut de la mare és clau per a la programació microbiota del nadó. Durant tot l'embaràs, la microbiota canvia fisiològicament i genera una inflamació a la mare per assegurar que els nutrients arriben al nadó. La colonització bacteriana canvia segons el part i també influeix el tipus de llet que pren el nadó.